AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei

bendrovei „Molėtų švara“

1. **Parengto tarybos sprendimo projekto tikslai ir uždaviniai**

Molėtų rajono savivaldybės savarankiškąją funkciją – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendina UAB „Molėtų švara“ (toliau – Bendrovė). Molėtų rajono savivaldybės administracija (toliau – Administracija) gavo Bendrovės 2019 m. sausio 18 d. raštą Nr. S-020 „Dėl turto perdavimo”, kuriame prašo perduoti konteinerius savivaldybės savarankiškajai funkcijai vykdyti. Konteineriai Bendrovei jau buvo perduoti ir, pasibaigus sutarties terminui, grąžinti administracijai. Dalis jų susidėvėjo ir tapo netinkami naudoti, 9 konteineriai yra tinkami naudoti. Administracija teikia sprendimo projektą dėl atliekų konteinerių perdavimo.

Šio sprendimo tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą – atliekų konteinerius - pagal turto patikėjimo sutartį perduoti 5 (penkeriems) metams UAB „Molėtų švara“ vykdyti savivaldybės savarankiškąją funkciją.

Visi  sprendimą pagrindžiantys dokumentai pateikti sprendimo projekto rengėjui.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 31 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perdavus konteinerius bus išplėsta komunalinių atliekų surinkimo infrastruktūra ir tai suteiks gyventojams didesnes galimybes tinkamai tvarkyti komunalines atliekas.

Neigiamų pasekmių nėra.

**4. Priemonės sprendimui įgyvendinti**

Pasirašyti turto patikėjimo sutartį ir turto perdavimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.